Naslov sastavka koji ćemo napisati je **Moje selo**.

Svaki sastavak ima tri dijela: uvod, glavni dio i završetak.

Plan pisanja sastavka:

1. uvod - ime sela, krajolik, smještaj

2. glavni dio - imenuj i opiši važnije dijelove, a zatim slabije uočljive pojedinosti

 - dodaj boje, zvukove i mirise

 - koristi pridjeve i usporedbe kako bi opis bio slikovit

3. završetak - iznesi svoje osjećaje i razmišljanja

Sastavak najprije napišite na papir kako bi ga mogli mijenjati i ispravljati. Pročitajte si naglas što pišete kako bi rečenice imale slijed.

Pazi na oblikovanje i strukturu rečenica, gramatičku i pravopisnu točnost u pisanju. Prepiši svoj sastavak tako da izabereš veličinu i boju slova.

Nemoj zaboraviti napisati svoje ime!

Kristina

 Moje selo

Moje selo zove se Barbarići Kravarski. Smjestilo se na brežuljcima općine Kravarsko. To je selo šumovito, brežuljkasto i vrlo zeleno. Miriše po vinogradima, cvijeću i domaćim životinjama. Barbarići su malo selo u središtu kojeg se nalazi kapelica Sv. Ante. Tu su kapelicu izgradili stanovnici sela i u njoj se navečer moli krunica. Jednom godišnje tu je proslava i proštenje, pa se svi stanovnici sela skupe i druže.

Moja kuća je žuta kao sunce i nalazi se u jednom zaselku koje se zove Stara Gora iznad sela. Dvorište mi miriše po jorgovanima i ružama koje je davno posadila moja baka. Ponekad me noću budi lavež pasa, a ujutro kukurikanje susjedovog pijetla.

Ja obožavam svoju Goru na kojoj se zimi sanjkam i grijem uz vatricu sa svojom obitelji. Ljeti se igram i prskam vodom sa svojom sestrom po dvorištu. Ona i ja već smo odlučile da ćemo zajedno ovdje zauvijek živjeti.

Ana

 MOJE SELO

Moje selo zove se Kravarsko.

Moje selo ima velika dvorišta, puno livada i cvijeća.

Kravarsko je smješteno u Vukomeričkim goricama i blizu je grada Velike Gorice.

Najviše ima zelene boje jer smo okruženi šumom, šumarcima i livadama.

Često se čuje glasanje ptica i mirišemo prirodu koja nas okružuje.

Svi ljudi su sretni kao carevi i carice.

Jako sam sretna što živim u Kravarskom.

Najsretnija sam kad se igram u svom dvorištu sa svojom obitelji.

Mislim da je Kravarsko najljepše selo na svijetu.

Leona

 Moje selo

Moje selo zove se Kravarsko i nalazi se u Vukomeričkim goricama.

Pripada brežuljkastom zavičaju. Ima puno kuća, velika i mala dvorišta.

U Kravarskom imamo školu, ambulantu, poštu i tri dućana. U središtu sela je velika župna crkva. Imamo zelene šume i livade koje nas okružuju. Pokraj kuća stanovnici imaju vrtove, voćnjake i vinograde. Miriše cvijeće sada u proljeće. Samo ponegdje, kad prolazim selom, čuje se glasanje domaćih životinja. U svom selu osjećam se sretno i mislim da ću zauvijek ostati ovdje .

Tina

 Moje selo

Živim u selu Barbarići Kravarski, koje se nalazi u Vukomeričkim goricama, brežuljkastom zavičaju.

Selo je raštrkano i kuće su razbacane na više brežuljaka. Dijeli nas mješovita šuma, vinogradi i voćnjaci.

Ima puno uskih cesta koje su poput labirinta, a puno ljudi i zaluta prilikom posjeta našem kraju.

Ima i puno vinograda koji se protežu na osunčanim padinama.

Nedavno smo dobili i prvi seoski dom ispod kojeg se prostire igralište i parkić za djecu.

Moja obitelj živi u slijepoj uličici pored šume, pa uvijek čujemo kako sove huču i čujemo glasanje i svih drugih životinja. Svako jutro nam srna dolazi u vrt i gosti se mladom zelenom blitvom.

Iako razmišljam da jednoga dana odem odavde, u jednom dijelu svog srca jako volim svoje raštrkano selo i ovu mirisnu šumu.

Lili

 Moje selo

 Živim u selu koje se zove Kravarsko i nalazi se u Vukomeričkim goricama. Pripada brežuljkastom zavičaju.

U mojem selu nalazi se velika škola, ambulanta, župna crkva, pošta, trgovine i ljekarna. Sve te ustanove su jako važne za sve mještane sela.

Crkva nam je jako draga i pomoću zvuka njenog zvona znamo koliko je sati. Crkva nam je važna kao i čovjeku njegovo srce.

U mojem selu sada u proljeće možemo osjetiti razne mirise cvijeća i životinja. Najviše je zelene boje jer smo okruženi šumom. Sada u proljeće ima puno raznobojnog cvijeća na travnjacima, u šumi i u dvorištima. Mirišu i oranice na kojima rastu mlade biljke.

Meni se moje selo sviđa jer ima jako puno životinja, a ja se volim družiti i brinuti o životinjama.

 ***Leon***

 ***Moje selo***

***Moje selo se zove Čakanec.***

***Moje selo se proteže preko puno brežuljaka i livada.***

***Kroz moje selo teče potok Kravarščica.***

***Okruženo je zelenom šumom i oranicama.***

***Moje selo je u općini Kravarsko.***

***Čakanec je jedno malo selo u kojem živi oko sedamdeset stanovnika.***

***U selu imam prijatelje i svi su jako dobri i dragi.***

***Živimo sa puno domaćih životinja. Ima i kućnih ljubimaca skoro u svakom dvorištu. Meni su najdraži psi, jako su umiljate i drage životinje. Jako volim svoje selo jer imamo svoj mir i to šta smo odmaknuti od glavne ceste.***

***Najviše volim provoditi vrijeme sa svojom obitelji u našem dvorištu.***

Karlo

 Moje selo

Moje selo zove se Šiljakovina. Ime je dobilo po potoku Šiljku koji teče kroz selo. Smješteno je na brežuljcima Vukomeričkih gorica.

U mom selu ima kapela, škola, park, dućan i puno kuća.

Ja u selu najviše volim svoju kuću. Najviše volim voziti se biciklom kroz selo do parka i tamo se igrati.

Zahvalan sam da živim u selu u lijepoj prirodi.

Lejla

 Moje selo

Moje selo zove se Krušak.

Nalazi se u brežuljkastom zavičaju.

Najbliži grad mi je Velika Gorica.

Moja kuća se nalazi na kraju sela, pokraj šume.

Pokraj kuće vidim divlje životinje. Često vidim sovu, vjevericu, ježa, a ponekad po zimi vidim jelene.

Ja jako volim svoj zavičaj zato što imam prijatelja i susjeda.

Lara

 ***MOJE SELO***

Ja živim u prekrasnom selu koje se nalazi na vrhu visokog brda,a zove se Kravarsko.Ima brežuljkast krajolik,prekrasne zelene šume i puno mirisnog cvijeća. Nalazi se blizu Velike Gorice i Zagreba. Ljudi u njemu obrađuju vinograde, voćnjake i oranice. Moje selo je veliko i ima: ambulantu, zubara, ljekarnu, općinu,poštu i školu. U centru sela se nalazi naša crkva Uzvišenja svetog Križa, tri dućana, igralište, vrtić i parkić u kojem se volim igrati s prijateljima. Voljela bih da u mojoj blizini ima više domaćih životinja jer ih obožavam. Većina stanovnika mojeg sela radi u gradu i putuju svaki dan na posao, pa nemaju dovoljno vremena za brigu oko domaćih životinja. U mojem selu skoro svaka kuća ima svoj vrt i voćnjak. Ove godine sam i ja odlučila pomagati Kravarsko je predivno selo kao iz bajke, njegovi baki u vrtu, a posadila sam i svoje prve jagode. Stanovnici su veseli i ljubazni. Volim svoje selo najviše na svijetu.

Stjepan

 Moje selo

Moje selo zove se Kravarsko. Nalazi se u Vukomeričkim goricama.

To je brežuljkasti krajolik zasađen vinogradima i voćnjacima koji se protežu po obroncima.

Kravarsko se nalazi u blizini gradova Zagreba i Velike Gorice .

U središtu naselja nalazi se velika župna crkva Uzvišenja Svetog Križa.

Okolica je bogata listopadnom šumom. U krajoliku se čuje cvrkut ptica i glasanje domaćih životinja.

U nekim dvorištima miriše na domaće proizvode. Ponekad se kuha pekmez, a ponekad netko peče domaći kruh.

Stanovnici Kravarskog bave se poljoprivredom i vinogradarstvom.

Meni je jako lijepo živjeti u Kravarskome, jer ima jako puno zelenila gdje se igra

Ema

 Moje selo

Selo se zove Gladovec Kravarski.Okruženo je prekrasnim brežuljcima,šumama i livadama.Ima oko dvjesto stanovnika.U mom selu ljudi se bave poljoprivredom. Uzgajaju kukuruz,pšenicu i razno voće i povrće. Obrađuju i vinograde. Jako puno mještana uzgaja krave, svinje, kokoši i razne druge domaće životinje. U mom selu uočava se jako puno boja kao zelene šume, smeđe njive i razne boje rascvjetanih voćnjaka. Najljepše mi je kad trčim po zelenim brežuljcima i rascvjetanim livadama.